**Noteikumu projekta “Grozījums Ministru kabineta 2013.gada 21.maija noteikumos Nr.261 “Noteikumi par valsts atbalstu ar celiakiju slimiem bērniem” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu “Grozījums Ministru kabineta 2013.gada 21.maija noteikumos Nr.261 “Noteikumi par valsts atbalstu ar celiakiju slimiem bērniem”” (turpmāk – noteikumu projekts) mērķis ir novērst situācijas, kad COVID-19 ierobežojošo pasākumu dēļ netiek saņemts valsts atbalsts, ko piešķir ar celiakiju slimiem bērniem. Noteikumu projekts stāsies spēkā vispārējā kārtībā pēc tā izsludināšanas oficiālajā izdevumā “Latvijas Vēstnesis “ |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Labklājības ministrijas iniciatīva sakarā ar COVID-19 izsludināto ārkārtējo situāciju Latvijā.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ievērojot COVID-19 radītos riskus un izsludināto ārkārtējo situāciju Latvijā, Labklājības ministrija ir izstrādājusi noteikumu projektu, lai ārkārtējā situācijā nodrošinātu ar celiakiju slimo bērnu tiesības uz valsts atbalstu.Saskaņā ar 2013.gada 21.maija noteikumu Nr.261 “Noteikumi par valsts atbalstu ar celiakiju slimiem bērniem” (turpmāk – noteikumi) 6.2. apakšpunktu, lai saņemtu valsts atbalstu, ko piešķir ar celiakiju slimiem bērniem, tā pieprasītājs jebkurā Valsts sociālās apdrošināšanas aģentūras nodaļā (turpmāk – VSAA) iesniedz sertificēta gastroenterologa rakstisku izziņu, kurā norādīta slimības diagnoze – celiakija (turpmāk ārsta izziņa). Ārsta izziņas derīguma termiņš ir divi gadi un atbalsta saņemšanai bērna atkārtotās pārbaudes termiņš, nedrīkst pārsniegt divus gadus kopš izziņas izsniegšanas dienas. Tādejādi ārsta izziņa ir priekšnoteikums valsts atbalsta saņemšanai ar celiakiju slimiem bērniem.Saskaņā ar noteikumu 11.punktu valsts atbalstu piešķir uz laiku līdz atkārtotās pārbaudes termiņam, kas norādīts ārsta izziņā, bet ne ilgāk kā uz diviem gadiem no ārsta izziņas izsniegšanas dienas.Saskaņā ar noteikumu 18.punktu, ja atkārtotā pārbaude nav veikta ārsta izziņā norādītajā laikā, atbalsta izmaksu aptur un to atjauno ar dienu, kad izsniegta jauna ārsta izziņa.Lai mazinātu Covid-19 izplatīšanās iespējamību, ārstniecības iestādes pārtrauc ambulatorās vizītes, tostarp izmeklējumus un konsultācijas un līdz ar to ar celiakiju slimiem bērniem nav iespējas konsultēties pie sertificēta gastroenterologa, lai saņemtu ārsta izziņu, kas ir priekšnoteikums valsts atbalsta saņemšanai ar celiakiju slimiem bērniem. Ņemot vērā, ka arī pēc ārkārtējās situācijas atcelšanas vai tās noteiktā termiņa beigām valsts atbalsta pieprasītājs uzreiz nevarēs veikt bērna veselības pārbaudi un iesniegt VSAA ārsta izziņu valsts atbalsta saņemšanai, jo sākotnēji ar celiakiju slimais bērns būs jāpiesaka pie sertificēta gastroenterologa, būs nepieciešams laiks, lai apmeklētu ārstu. Saskaņā ar VSAA informācijas datiem personu skaits, kuriem valsts atbalsta termiņš ir periodā no 2020.gada 1.marta līdz 2020.gada 30.jūnijam ir 221. Lai novērstu situācijas, kad ar celiakiju slimie bērni sakarā ar COVID-19 ierobežojošiem pasākumiem zaudē tiesības uz valsts atbalstu, ir nepieciešams veikt grozījumus noteikumos.Noteikumu projekts paredz, ka, ja personai, kurai saskaņā ar noteikumu 3.punktu ir tiesības uz atbalstu, laikposmā, kad valstī ir izsludināta ārkārtējā situācija sakarā ar Covid-19 izplatību beidzas ārsta izziņā norādītais termiņš un nav iesniegta nepieciešamā ārsta izziņa atbalsta saņemšanai, ārsta izziņas darbības termiņš tiek pagarināts uz laiku līdz sešiem mēnešiem, bet ne ilgāk kā līdz jaunas ārsta izziņas izdošanas konkrētai personaiMinētajos gadījumos ārsta izziņas termiņš tiks pagarināts automātiski, un personai rakstisks pieprasījums par atbalsta piešķiršanu nebūs jāiesniedz.Ārsta izziņas derīguma termiņa pagarināšana būs attiecināma uz visām ārsta izziņām, kurām derīguma termiņš būs beidzies sākot ar ārkārtējās situācijas izsludināšanas pirmo dienu – 2020.gada 12.martu. |
| 3. | Projekta izstrādē iesaistītās institūcijas un publiskas personas kapitālsabiedrības | Nav |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ar celiakiju slimos bērnus, kuriem laika periodā, kamēr visā valstī ir izsludināta ārkārtējā situācija un trīs mēnešus pēc tās atcelšanas vai noteiktā termiņa beigām, beidzas ārsta izziņā norādītais termiņš. Saskaņā ar VSAA informācijas datiem personu skaits, kuriem valsts atbalsta termiņš ir periodā no 2020.gada 1.marta līdz 2020.gada 30.jūnijam ir 221. |
| 2. | Tiesiskā regulējuma ietekme uz tautsaimniecību un administratīvo slogu | Nav |
| 3. | Administratīvo izmaksu monetārs novērtējums | Noteikumu projekts šo jomu neskar.  |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekta izpildē iesaistītās institūcijas | VSAA |
| Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz jaunu institūciju veidošanu, kā arī neparedz esošo institūciju funkciju paplašināšanu. Ar noteikumu projektu noteiktā funkcija tiks īstenota esošo cilvēkresursu ietvaros. |
| Cita informācija | Nav |

Labklājības ministre R. Petraviča

Inga Krastiņa

67021505

inga.krastina@lm.gov.lv